సంజీవ్ కుమార్ బాల్యన్

సంజీవ్‌ కుమార్‌ బాల్యన్‌ ఉత్తర ప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు ఎంపీగా ఎన్నికై ప్రస్తుతం నరేంద్ర మోదీ మంత్రివర్గంలో మత్స్యశాఖ, పశుసంవర్థక, పాడిపరిశ్రమ శాఖ సహాయ మంత్రిగా బాధ్యతలు నిర్వహిస్తున్నాడు.
రాజకీయ జీవితం
సంజీవ్‌ కుమార్‌ బాల్యన్‌ భారతీయ జనతా పార్టీ ద్వారా రాజకీయలోకి వచ్చి 2014లో జరిగిన పార్లమెంట్ ఎన్నికల్లో ముజఫర్‌నగర్ నుండి పోటీ చేసి తన సమీప ప్రత్యర్థి బహుజన్ సమాజ్ పార్టీ అభ్యర్థి కదిర్ రాణా పై గెలిచి తొలిసారి లోక్‌సభ సభ్యునిగా ఎన్నికై 2014లో వ్యవసాయం, ఫుడ్ ప్రాసెసింగ్ శాఖ సహాయ మంత్రిగా బాధ్యతలు చేపట్టి 2016 జూలై 5 నుండి 2017 సెప్టెంబరు 3 వరకు జలవనరులు, నదుల అభివృద్ధి, గంగా పునరుజ్జీవన శాఖ సహాయ మంత్రిగా విధులు నిర్వహించాడు.

సంజీవ్‌ కుమార్‌ 2019 ఎన్నికల్లో పోటీ చేసి ముజఫర్‌నగర్ నుండి ఆర్ఎల్‌డీ అభ్యర్థి అజిత్ సిం‍గ్ పై గెలిచి నరేంద్ర మోదీ మంత్రివర్గంలో మత్స్యశాఖ, పశుసంవర్థక, పాడిపరిశ్రమ శాఖ సహాయ మంత్రిగా బాధ్యతలు నిర్వహిస్తున్నాడు.

మూలాలు

వర్గం:1972 జననాలు
వర్గం:భారతీయ జనతా పార్టీ రాజకీయ నాయకులు